આજે આ રેલી પહેલા અલ્પેશ ઠાકોરે તેના જ્ઞાતિજનોને સંબોધ્યા હતા. તેણે તમામ રાજકીય પાર્ટી પર આકારો આક્ષેપ કરતા કહ્યું હતું કે તમામ પાર્ટીઓએ આજ દિવસ સુધી આપણો ઉપયોગ જ કર્યો છે. માટે હવે આપણી સરકાર હોવી જોઇએ અને આ માટે તેને જનતા પાસેથી બે મહિનાનો સમય માંગ્યો હતો અને જણાવ્યું હતું કે તે આ બે મહિનામાં તેમની આવનારી પેઢીઓને સુધારી દેશે. જો કે મીડિયાને અલ્પેશ ઠાકોર, કંઇ પાર્ટી સાથે જોડાશે તે જાણવામાં રસ વધુ હતો. જો કે આ અંગે કોઇ સ્પષ્ટ જવાબ આપવાનું હાલ તેમણે ટાળ્યું હતું.